Davvisámegiela adposišuvnnat

Post- ja preposišuvnnat leat sánit mat laktásit nomeniidda. Dát doahpagat leat sámegillii latnjalassii nu ahte muhtun sánit sáhttet leat sihke preposišuvdnan ja postposišuvdnan. Pre- ja postposišuvdna ráhkadit nomeniin ovtta gihpu ja das galgá nomen leat genitiivahámis. Dat mat leat nomemiid ovddabealdde gohčoduvvojit "preposišuvdnan". Nomena ja preposišuvnna oktavuohta gohčoduvvo preposišuvdnagihppun. 
Postposišuvdna leat nomena maŋábealde.Nomena ja postposišuvnna oktavuohta gohčoduvvo postposišuvdnagihppun.
Etymologalaččat pre- ja postposišuvnnaid vuođđu lea substantiiva, muhto dát sánit eai dábálaččat geavahuvvo sierra sátnin šahten. Muhtun substantiivvat leat velá anus, nugo "rádjá" mas postposišuvnnat "rájes/rádjái" leat suorgásan. "Boahtte vuosárgga rájes. Ihtáš rádjái." 
Pre- ja postposišuvnnat sáhttet leat sierra kásushámis. Lokatiivahámi mearkkašupmi lea báikkis dahje báikkis eret. Illatiivahámi mearkkašupmi lea lihkadeapmi juogaman guvlui. Genitiivahámi mearkkašupmi lea juogaman guora, miehtá dahje beali. Ovdamearkkan sátni "geahči" main lea suorgásan čuvvovaš postposišuvnnat.
Post- ja preposišuvnnat áigemearkkašumiin leat: bále, birra, čađa, gaskan, gaskkas, gaskkal, gaskal, gasku, geahčái, geažes, maŋŋá, maŋŋel, mano (manu), mielde, miehtá, ovdal, rádjái, rájes (rájis), viđá (viđe).
Ovdamearkkat:
Ala (nala). (post). Báikemearkkašupmi: "Son njuvddii vuoja láibbiid ala." Áigemearkkašupmi: "Boađe fal ruoktot diimmut ala!"
Alde (nalde). (post). Báikemearkkašupmi: "Gáffegievdni lea uvnna alde." - "Lokte eret ruittu uvnna alde. - Poliisat ledje juo báikki alde."
Badjel. (prep./post). Báikemearkkašupmi: "Duottut go njuiket joga badjel? - Biila vujii badjel geainnu." 
Báldda. (post). Báikemearkkašupmi. "Beana ruohtai mu báldda. - Son ozai čoavdagiid viesu báldda."
Bálddas.(post). Báikemearkkašupmi: "Gean bálddas don čohkkájit boradanbeavddis? - In leat goassige oađđán nieidda bálddas."
Báldal. (post). Bákemearkkašupmi: "Ánde šuvihii sihkkeliiguin mu báldal".
Bále. (post). Áigemearkkašupmi. "Mii árrat vuoddjáimet vai joaddašeimme" "ruoktut čuovgga bále. - Eahket bále manne dánssaide." 
Bealde. (post., maŋábeale attribuhta maiddái prep.). Báikemearkkašupmi: "Gufihtariid máilbmi lea don bealde olbmuid dábálaš eallima. - Goappat bealde." 
Beale. (post.). Báikemearkkašupmi: "Vári beale lea buoret vázzit. - Bohccot ruhttet don beale váriid." 
Beallái. (post.). Báikemearkkašupmi: "Son sugai nuori nuppi beallái. - Mii sirddiimet don beallái vári." 
Birra. (post./prep.). Báikemearkkašupmi: "Mun lean mátkkoštan birra máilmmi. - Nieida lei nu bivnnut ja bártnit jorre su birra." Áigemearkkašupmi: "Birra jándora bargat. - Mii orrut ovtta sajis birra jagiid."
Bokte. (post). Báikemearkkašupmi: "Vudjen Malmöi Stockholmma bokte. - Dákko bokte gávdnojit ollu boradanbáikkit. - Eŋglándii vujiimet Fránkriikka bokte."
Buohta. (post.). Báikemearkkašupmi: "Bisán duon geaidnogalbba buohta. - Biila bártidii šaldi buohta. - Son vázzá min buohta skuvlii".
Čađa. (prep./post.). Báikemearkkašupmi: "Mun váccán vuovddi čađa." Áigemearkkašupmi: "Ledjen gozuid alde čađa ija. - Mii ligget viesu čađa dálvvi."
Duogi, duoge. (post.). Báikemearkkašupmi: "Njáhken stobu duogi. - Dat báhtaredje seinniid duogi." 
Duohkái. (post.). Báikemearkkašupmi: "Čiehkádin geađggi duohkái. - Eadni gaikkui nieiddas vuovttaid duohkái." 
Duohkin, duohken (ruoŧas duogin). Báikemearkkašupmi: "Bussá ruohtastii eret stuolu duohkin. - Dat áigá vuoddjájedje ja dáidet juo logi miilla duohken. - Dálá servodatdiili lea min čuorbbes politihkariid duohken." 
Gaskan. (prep./post.). Áigemearkkašupmi: "Fertejin vuolgit gaskan bora". - "Fertiimet heaitit gaskan barggu arvvi dihte."
Gaskii. (post.) Báikemearkkašupmi: "Gárten guovtti vašálačča gaskii."
Gaskka. (prep./post.) Báikemearkkašupmi: "Leavnnja ja Billávuona gaskka lohket olbmot ipmašiid oaidnit".
Gaskal. (prep./post.). Báikemearkkašupmi: "Son jođii Joatkkajávvri ja Iešjávrri gaskal". Áigemearkkašupmi: "Áhči gázzi málestii gaskal golmma ja viđa".
Gaskkas. (post.). Báikemearkkašupmi: "Son orru daid guovtti vári gaskkas. - Ášši bissu munno gaskkas." 
Gasku. (dábálaččat prep.). Báikemearkkašupmi: "Bohccot livvadedje gasku geainnu. - Ásan gasku gavpoga. - Gasku goađi lei árran." Áigemearkkašupmi: "Son heittii gasku jagi skuvllas". - "Moai fertiime gasku geasseluomu máhccat ruoktot".
Geahčái. (post.). Báikemearkkašupmi: "Mannen togain iežan nieidaolbmá geahčái." Áigemearkkašupmi: "Vahkku geahčái ferten fas doaktára lusa". - "Elle heaitá barggus loahpa geahčái dán vahkku".
Geahčen
Geaže
Geažes
Guora
Guoras
Gurrii
Guovdu
Lahka
Luhtte
Lusa
Manu (mano)
Maŋil
Maŋis
Maŋŋái
Maŋŋá, maŋŋil
Meaddel, meaddil
Meattá
Miehtá
MIelde
Njeaiga, njeaigga
Ovdal
Ovddal
Ovddas
Ovdii
Rádjái
Ráje (ráji)
Rájes (rájis)
Rastá
Sisa
Siste
Viđá, viđe
Vuolde
Vuole, vuoli
Vuollái
Vuostá, vuostái
Laktapartihkkalat